**VALDES**

**LĒMUMA PROJEKTS**

Rīgā

**Par padomes locekļu nominācijas komisiju**

Pamatojoties uz Publiskas personas kapitāla daļu un kapitālsabiedrību pārvaldības likuma 8. panta (1) daļas 3.punktu, 31.pantu,108. panta (1) daļu, un saskaņā ar Ministru kabineta 2020. gada 7. janvāra noteikumu Nr. 20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” 6. un 10. punktu, kā arī saskaņā ar VAS “Latvijas dzelzceļš” valdes reglamenta 13. punktu, lai nodrošinātu “Latvijas dzelzceļš” Koncerna atkarīgās sabiedrības SIA “LDZ Cargo” (LDZ Cargo) trīs padomes locekļu kandidātu atlasi un novērtēšanu (turpmāk arī - kandidāti), valde nolemj:

1. Izveidot nominācijas komisiju SIA “LDZ Cargo” trīs padomes locekļu kandidātu izvērtēšanai (turpmāk tekstā arī “Komisija”) šādā sastāvā:

1.1. Rinalds Pļavnieks - komisijas vadītājs – VAS “Latvijas dzelzceļš” valdes loceklis (ar balss tiesībām);

1.2. Laura Līne - komisijas locekle – Pārresoru koordinācijas departamenta Kapitālsabiedrību pārvaldības nodaļas juriskonsulte (ar balss tiesībām);

1.3. Ansis Zeltiņš - komisijas loceklis – Rīgas brīvostas pārvaldnieks (ar balss tiesībām);

1.4. Arta Biruma - komisijas locekle - VAS “Latvijas dzelzceļš” personāla direktore (ar balss tiesībām);

1.5. Jānis Gredzens - komisijas loceklis – SIA “Spring Valley” valdes loceklis (ar balss tiesībām);

Pieaicināt Komisijā:

1.6. Vladimiru Novikovu - novērotāju ar padomdevēja tiesībām - Latvijas Dzelzceļnieku un satiksmes nozares arodbiedrības Tehniskās struktūrvienības vadītāju.

2. Pieņemt zināšanai, ka kandidātu izvērtēšanai Komisija izmanto piesaistītas personāla atlases kompānijas SIA “Executive Searvh Baltics” (Amrop) sniegtos pakalpojumus.

3. Noteikt, ka Komisija līdz 2025.gada 15. oktobrim sagatavo un iesniedz galīgos priekšlikumus VAS “Latvijas dzelzceļš” valdei par ieteicamiem kandidātiem SIA “LDZ Cargo” padomes locekļu amatiem.

4. Noteikt, ka Komisijas sēdes tiek protokolētas un tās administratīvā un tehniskā atbalsta funkcijas nodrošina VAS “Latvijas dzelzceļš” Personāla direkcijas personāla vadības procesu vadītāja Ināra Mieze.

Valdes priekšsēdētājs [A. Grinbergs](https://ldzintranet.int.ldz.lv/contacts/contact-node/nojs/604068)